《赠吴田吴慎先》
清代·赵吉士

人不得其真，举动多蜷局。所以古达人，任天无羁束。

我独重吴公，本来轻宠辱。数亩傍清溪，分种秫与粟。

户外橘柚香，窗中峦岫绿。叩扉素心人，一尊醉醽醁。

安居无所营，澹者乃知足。

作者简介：（1628—1706）安徽休宁人，字天羽，一字恒夫。顺治八年举人。康熙间官山西交城知县，设计攻灭交山农民军。后官户科给事中，以故被劾罢官，后补国子监学正。有《万青阁全集》、《寄园寄所寄》等。